บิ๊กส.ขอนแก่นตัดขายหุ้น5%เพิ่มฟรีโฟลต
“รุจิราโสภณ” ตัดใจขายหุ้น SORKON 4.95% เพิ่มฟรีโฟลต คงเหลือ 51% ยันไม่ขายอีกแล้วกลัวถูกเทกโอเวอร์ ปีหน้าลงทุนโรงงานใหม่ 200 ล้าน
1 ต.ค. 2555

“รุจิราโสภณ” ตัดใจขายหุ้น SORKON 4.95% เพิ่มฟรีโฟลต คงเหลือ 51% ยันไม่ขายอีกแล้วกลัวถูกเทกโอเวอร์ ปีหน้าลงทุนโรงงานใหม่ 200 ล้าน
นายเจริญ รุจิราโสภณ ประธานเจ้าหน้าที่บริหาร บริษัท ส.ขอนแก่นฟู้ดส์ (SORKON) เปิดเผยว่า นางนิรมล รุจิราโสภณ รองประธานเจ้าหน้าที่บริหาร ได้ขายหุ้นออกมาจำนวน 1.2 ล้านหุ้น หรือ 4.95% เพื่อต้องการเพิ่มสภาพคล่องในตลาด (ฟรีโฟสต) ส่งผลให้การถือหุ้นของกลุ่ม “รุจิราโสภณ” ลดลงมาอยู่ที่ประมาณ 51% จากเดิมอยู่ที่ 55-,56%
“หุ้นกลุ่มเราทยอยลดลงมาเรื่อยๆ จากในอดีตเคยถืออยู่สูงถึง 60-70% แต่จะไม่ขายหุ้นออกมาอีกเพื่อต้องการถือหุ้นเกินครึ่งและมีอำนาจในการบริหาร เพราะเป็นธุรกิจครอบครัวและไม่อยากเสี่ยงถูกครอบงำกิจการ (เทกโอเวอร์)” นายเจริญ กล่าว
สำหรับผลงานปีนี้น่าจะเติบโต 15% ตามเป้าหมายที่วางไว้ โดยมีรายได้อยู่ที่ประมาณ 1,900 ล้านบาท ขณะที่ปีหน้ามีแผนลงทุนก่อสร้างโรงงานแห่งใหม่ที่มหาชัย มูลค่าลงทุน 200 ล้านบาท เพื่อผลิตลูกชิ้นปลา 1 แห่ง และผลิตอาหารขบเคี้ยวที่ได้รับเครื่องหมายฮาลาล 1 แห่ง โดยคาดว่าจะเริ่มผลิตได้ไตรมาส 4 ปีหน้า 
“กำลังผลิตของลูกชิ้นปลาจะเพิ่มเท่าตัว เป็น 1.3 หมื่นตันต่อปี ส่วนโรงงานอาหารฮาลาลน่าจะทำรายได้ให้ประมาณ 100 ล้านบาทต่อปี สำหรับเงินลงทุนก่อสร้างน่าจะมาจากการขายที่ดินจำนวน 1,300 ไร่ ใน อ.แก่งคอย จ.สระบุรี แต่หากราคาไม่ดีอาจเลือกขายบางส่วนหรือไม่ขายเลย และหันไปกู้เงินแทน ซึ่งที่ดินมีต้นทุนอยู่ที่ประมาณ 300 ล้านบาท แต่ราคาตลาดอยู่ที่ประมาณ 600 ล้านบาท m